Obecné zastupiteľstvo v Košolnej – na  základe samosprávnej pôsobnosti podľa § 4 ods.1 a § 6 ods.1 zákona o obecnom zriadení č. 369/1990 Zb. v znení neskorších predpisov prijalo dňa 5.11.2009
Všeobecne  záväzné  nariadenie  č.1/2009
o nakladaní s nájomnými bytmi pre občanov .

§ 1

Úvodné ustanovenia

1. Účelom tohto všeobecne záväzného nariadenia (ďalej len skrátene „VZN”) je stanovenie podmienok prijímania žiadostí, postupu pri výbere nájomcov nájomných bytov a postupu pri schvaľovaní a realizovaní ich prenájmu.

2. Ak sa v tomto nariadení uvádza pojem nájomný byt, rozumie sa tým byt vo vlastníctve obce Košolná s osobitným režimom, ktorý vymedzuje toto všeobecne záväzné nariadenie.

3. Nájomné byty spravuje Obecný úrad v Košolnej ( ďalej len správca ), ktorý vykonáva všetky úkony súvisiace so spravovaním a prevádzkou zvereného majetku, avšak rozhodovanie o nájomných vzťahoch patrí výlučne majiteľovi. 

§ 2

Štandardný režim nakladania s nájomnými bytmi

Štandardné nájomné byty sú určené pre občanov, ktorí spĺňajú tieto podmienky:

1. Mesačný príjem osôb, ktorých  príjmy sa posudzujú spoločne podľa osobitného predpisu neprevyšuje hranicu príjmu určenú Výnosom Ministerstva výstavby a regionálneho rozvoja SR č. V-1/2006, o poskytovaní dotácií na rozvoj bývania (ďalej len skrátene „Výnos”)

2. Žiadateľ (žiadatelia) občanom Slovenskej republiky

3. Minimálne jeden rok pred pridelením bytu je žiadateľ samostatne zárobkovo činnou osobou, alebo je v trvalom  pracovnom pomere. 

4. Žiadateľ (žiadatelia) nie je vlastníkmi alebo väčšinovým spoluvlastníkom nehnuteľnosti vhodnej na trvalé bývanie.
§ 3

Posudzovanie žiadostí a prideľovanie bytov

1. Podané žiadosti prerokuje obecné zastupiteľstvo.

2. Obec zašle žiadateľovi dotazník, ktorý po vyplnení žiadateľom musí obsahovať tieto údaje:

a) meno, priezvisko a rodné meno žiadateľa

b) dátum narodenia, trvalé bydlisko, rodinný stav, počet detí

c) čestné prehlásenie o majetkových pomeroch, z ktorého bude zrejmý vlastnícky alebo spoluvlastnícky  vzťah k bytu, bytovému alebo rodinnému domu.

Povinnou prílohou dotazníka vyplneného žiadateľom a zaslaného späť na obecný úrad je potvrdenie zamestnávateľa o výške priemerného mesačného príjmu za posledný kalendárny rok pred pridelením bytu, v prípade dôchodcov sa príjem preukáže dokladom o výške dôchodku zo Sociálnej poisťovne ( kópia rozhodnutia o výške dôchodku)

3. Žiadatelia sú evidovaní podľa dátumu podania žiadosti. Obecné zastupiteľstvo ako prvé prerokuje  žiadosti žiadateľov, ktorí splnili kritériá podľa § 2 tohto VZN a sú občanmi Košolnej.

4. Žiadateľ, ktorý včas nezašle späť vyplnený dotazník s prílohami podľa odstavca 2, uvedie nepravdivé údaje alebo údaje sfalšuje, bez vážnych dôvodov sa nedostaví  k podpisu nájomnej zmluvy alebo ju bez vážnych dôvodov nepodpíše sa tiež považuje za uspokojeného. Uspokojení žiadatelia sa vyradia z poradovníka.

5. Byty sa prideľujú nasledovne:

l- izbový – samostatnému žiadateľovi alebo 2 a viac členom žijúcim v spoločnej domácnosti

2- izbový – 2 a viac členom  žijúcich v spoločnej domácnosti

3- izbový -  2 a viac členom žijúcich v spoločnej domácnosti

toto platí aj pri opakovanom uzatváraní zmluvy, 

§ 4

Nájomný vzťah

1. Nájomná zmluva sa uzatvára na dobu určitú  v súlade s podmienkami poskytnutia dotácie (§ 5 Výnosu1)). Nájomnú zmluvu so žiadateľom uzatvorí  starosta obce na základe uznesenia obecného zastupiteľstva, ktorým bol nájom schválený.

2. Nájomné za prvý mesiac nájmu sa uhradí vopred, najneskôr pri podpise nájomnej zmluvy zmluvnými stranami. Výšku nájmu stanoví správca v zmysle platných predpisov.

3. Nájomné za nájomné byty sa uhrádza vždy vopred najneskôr do 10. dňa  predchádzajúceho mesiaca.

4. V nájomných bytoch posudzovaných podľa tohto VZN nie je možné:

a) realizovať prechod nájmu v zmysle § 706 Občianskeho zákonníka 

b) realizovať výmeny bytov a prechod vlastníckych práv

5. Nájomca nemá nárok na pridelenie náhradného bytu alebo bytovej náhrady pri ukončení nájmu z akéhokoľvek dôvodu.

6. K termínu ukončenia nájmu je nájomca povinný uvolniť a odovzdať byt správcovi v stave primeranom dobe užívania, pričom nesie zodpovednosť za spôsobené škody.

7. V prípade, že sa nájomca k termínu ukončenia nájomnej zmluvy z uvedeného bytu neodsťahuje, správca zabezpečí vypratanie nájomného bytu na náklady nájomcu.

§ 5

Priebeh nájmu

1. Správca nájomného bytového domu ustanoví domovníka, ktorý správcovi zodpovedá za prevádzku a údržbu spoločných priestorov v príslušnom nájomnom dome a za čistotu, poriadok a údržbu verejného priestranstva v okolí príslušného bytového domu. Verejným priestranstvom sa rozumie 20 metrové okolie od zastavanej plochy príslušného nájomného domu. Domovník bude ustanovený na dobu 1 roka v poradí od najvrchnejšieho poschodia po najnižšie.
2. Domovník sa zaväzuje :

- Dohliadať a organizovať dodržiavanie čistoty a poriadku v nájomnom dome ako aj organizovať údržbu verejných priestranstiev

- Písomne predkladať prenajímateľovi podľa potreby porušenie pravidiel VZN, Domového poriadku ako aj nájomnej zmluvy nájomníkom, ktorý sa previnil.
-  Hlásiť opravy prenajímateľovi podľa potreby.

- Vykonávať raz za 6 mesiacov rozúčtovanie platieb za vodné a stočné a za elektrickú energiu za spoločné priestory

-  Domovník bude honorovaný sumou 15,0 € mesačne
3. Nájomca nemôže vykonávať žiadne stavebné úpravy resp. drobné stavby v nájomnom byte bez súhlasu vlastníka. Stavebné úpravy a drobné stavby zo strany nájomcu sa  finančne medzi nájomcom a majiteľom nevyrovnávajú.

4. Nájomca je povinný dodržiavať všetky ustanovenia VZN, Domového poriadku a Občianskeho zákonníka

§ 6

Zánik nájmu

1. Nájom zanikne uplynutím doby nájmu, ak nedošlo k jej predĺženiu.
2. Nájom zanikne pred uplynutím doby nájmu:

a) písomnou  dohodou 

b) písomnou výpoveďou zo strany nájomcu, nájom bytu sa skončí posledným dňom mesiaca nasledujúceho po mesiaci, v ktorom bola výpoveď doručená správcovi

· c)  po prerokovaní na zasadnutí obecného zastupiteľstva písomnou výpoveďou nájmu zo strany prenajímateľa v súlade s § 711 občianskeho zákonníka.
Nájom bytu sa skončí posledným dňom mesiaca nasledujúceho po mesiaci, v ktorom  bola výpoveď doručená nájomcovi.

§ 7

Opakované uzatvorenie  nájmu

Prenajímateľ opakovane uzatvorí nájom s nájomcom v prípade neporušenia ustanovení tejto nájomnej zmluvy,  za podmienok bezúhonnosti nájomcu a dodržiavania všetkých ustanovení VZN  a jeho dodatkov a Domového poriadku. Opakované uzatvorenie zmluvy s nájomcom je podmienené aj splnením podmienok stanovených MVaRR.
     Zmluva opakovane uzatvorená nebude ak nájomca nemá uhradené platby nielen súvisiace s nájomným, poistným a fondom opráv, ale aj samostatné platby za vodné, stočné, elektrickú energiu a plyn.

     Opakovane uzatvorená zmluva nebude aj s domovníkom, ktorý si nesplní svoje povinnosti podľa VZN č.1/2009.
§ 8
Záverečné ustanovenia

1. Obec Košolná nájomný charakter bytov zachová po dobu 30 rokov

2. Obec môže nájomný byt prenajať iba v súlade s Výnosom MVaRR zo dňa 7.decembra 2006 č. V-1/2006 o poskytovaní dotácií na rozvoj bývania. Posúdenie skutkového stavu vykoná obecné zastupiteľstvo schválením príslušného uznesenia.

3. Obec Košolná zverejní zoznam nájomcov nájomných bytov, ktorí boli schválení obecným zastupiteľstvom na informačnej tabuli obce Košolná umiestnenej pred Obecným úrad v Košolnej.

4. Toto všeobecne záväzné nariadenie bolo schválené Obecným zastupiteľstvom Obce Košolná na jeho zasadnutí  dňa 5.11.2009 pod číslom 1/2009 .

5. Toto všeobecne záväzné nariadenie nadobúda účinnosť 21.11.2009
6. Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Košolná o nakladaní s nájomnými č.1/2008
Vyvesené dňa : 6.11.2009
Zvesené dňa :   20.11.2009
                                                                                                 Mgr. Martin Halaksa 

                                                                                                    starosta obce

1)                                                                         


   § 5


Dotáciu na obstarávanie bytu možno poskytnúť, ak sa žiadateľ v zmluve o poskytnutí dotácie zaviaže, že


byt prenajme nájomcovi, ktorým môže byť


fyzická osoba, ktorej mesačný príjem a mesačný príjem osôb s ňou bývajúcich, ktorých príjmy sa posudzujú spoločne podľa osobitného predpisu�), neprevyšuje trojnásobok životného minima�) platného k 31. decembru predchádzajúceho kalendárneho roka, vypočítaného pre nájomcu a osoby, ktorých príjmy sa posudzujú spoločne; pritom mesačný príjem sa vypočíta z príjmu�) za predchádzajúci kalendárny rok ako podiel tohto príjmu a príslušného počtu mesiacov, počas ktorých sa príjem poberal (ďalej len „životné minimum“) alebo


mladá rodina; pričom za mladú rodinu sa považuje rodina, v ktorej aspoň jeden z manželov ku dňu podpísania nájomnej zmluvy je mladší ako 35 rokov veku a spĺňa podmienku príjmu podľa bodu 1

